**Sapetjburto Klubi Zestafoni** (norsk:**Fotballklubben Zestafoni**) er en georgisk fotballklubb fra byen Zestafoni. De spiller i Umaglesi Liga, den øverste divisjonen i georgisk fotball. Laget spiller sine hjemmekamper på David Abashidze Stadion, som har en tilskuerkapasitet på 4 558.

Zestafoni danner et eget fotballsystem med førstelaget på toppen. Med i dette systemet er også Zestafoni 2, samt ungdomslag for personer født i 1993-1994 og 1995-1996.

Historie
--------

Selv om klubben ble grunnlagt 18. juni 2004, har den røtter tilbake til starten av 1900-tallet, da studenter ved byens gymnasium begynte å spille fotball. Zestafonis fotballag spilte sin første kamp allerede i 1918, mot et annet lag fra de vestre Georgia, enten Senaki eller Ozurgeti. Den første kampen mot internasjonal motstand ble spilt i 1920, da Zestafonis lag spilte mot en gruppe britiske soldater, og vant 2–1. På 1920-tallet spilte Zestafoni flere kamper mot forskjellige lag fra nabobyene.

I 1937 ble Metallurgi Zestafoni grunnlaget, den første ordentlige fotballklubben i byen. Året etter deltok laget i en turnering i Minsk, hvor de slo *Moskva Electrostal*, *Staliningrad Krasni Oktiabr* og *Leningrad Metallurg*, før de tapte finalen mot *Serp i Molot*. Metallurgi Zestafoni kom med i den georgiske ligaen i 1938, hvor de spilte frem til 1989. I denne perioden oppnådde laget tre sølvmedaljer i ligaen og ett cupgull i 1962.

Etter oppløsningen av Sovjetunionen i 1990, ble fotballsystemet endret. Det georgiske fotballforbundet ble uavhengig fra det sovjetiske, og et nasjonalt ligasystem ble stablet på beina. En ny klubb ved navn *FC Margveti* ble grunnlagt i 1990. Klubben overtok posisjonen til Metallurgi og etablerte seg øyeblikkelig i den øverste divisjonen. Den fikk imidlertid økonomiske problemer, og rykket ned i 1998. To år senere ble klubben erklært konkurs og dermed oppløst.

I 1999 ble enda en ny klubb grunnlagt med det gamle navnet Metallurgi Zestafoni. Etter å ha rykket opp til Umaglesi Liga i 2001, spilte de bare to år i den øverste divisjonen før klubben fikk økonomiske problemer og rykket ned i 2003. Etter å ha blitt sist i andre divisjon i 2003/04 ble også denne klubben oppløst.

18. juni 2004 ble dagens klubb, FC Zestafoni, etablert. Laget har spilt i den øverste divisjonen hver sesong siden etableringen, og aldri blitt dårligere enn nummer 5. De tapte cupfinalen tre år på rad fra 2004/05 til 2006/07, før det ble både cupgull og tredjeplass i ligaen den påfølgende sesongen. Klubben fulgte opp med en ny tredjeplass i serien i 2009/10, samtidig som de tok seg videre fra Europaligaens første kvalifiseringsrunde for første gang ved å slå nordirske Lisburn 11–1 sammenlagt. I andre kvalifiseringsrunde tapte de 3–4 sammenlagt for svenske Helsingborg.

Zestafoni tok sitt første seriemesterskap i 2010/11, med seks poengs margin ned til Dinamo Tbilisi. Nikoloz Gelasjvili ble toppscorer i ligaen samme sesong. I Europaligaen ble det seier over Faetano fra San Marino med 5–0 og slovakiske Dukla Banská Bystrica med 3–1 sammenlagt. I tredje kvalifiseringsrunde tapte de 0–2 mot ukrainske Karpaty Lviv.

Seriegullet førte til at Zestafoni fikk delta i Mesterligaen for første gang i 2011/12. Der vant de 3–2 sammenlagt mot moldovske Dacia Chişinău i andre kvalifiseringsrunde, før det ble tap mot østerrikske SK Sturm Graz med 1–2 over to kamper. Tapet gjør at Zestafoni kommer direkte inn i Europaligaens playoffrunde.

Etter dette kom det et par magre år som til slutt førte til nedrykk til Pirveli Liga som er 2. nivå i georgisk fotball.

Spillerstall
------------

(*Oppdatert 16. august 2011*)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Posisjon | Spiller |
| --- | --- | --- | --- |
| 2 | Georgias flagg | F | Teymuraz Gongadze |
| 4 | Georgias flagg | F | Giorgi Oniani *(Visekaptein)* |
| 5 | Georgias flagg | F | Mamuka Kobakhidze |
| 6 | Georgias flagg | F | Kakhaber Aladashvili |
| 7 | Georgias flagg | MB | Aleks Benashvili |
| 8 | Georgias flagg | MB | Murtaz Daushvili |
| 9 | Georgias flagg | A | Nikoloz Gelashvili |
| 10 | Georgias flagg | MB | Irakli Dzaria |
| 11 | Georgias flagg | A | Jaba Dvali |
| 12 | Georgias flagg | K | Zurab Mamaladze |
| 13 | Georgias flagg | MB | Shota Grigalashvili |
| 16 | Georgias flagg | F | Giorgi Khidesheli |
| 17 | Georgias flagg | MB | Tornike Gorgiashvili |

 |  | 

| Nr. |  | Posisjon | Spiller |
| --- | --- | --- | --- |
| 20 | Georgias flagg | F | Zaal Eliava |
| 22 | Georgias flagg | MB | George Chankotadze |
| 27 | Georgias flagg | MB | Shota Babunashvili |
| 32 | Georgias flagg | F | Edik Sajaia |
| 33 | Georgias flagg | A | Gogi Phiphia |
| 37 | Georgias flagg | A | Rati Tsinamdzghvrisjvili |
| 55 | Georgias flagg | MB | Tornike Aptsiauri *(kaptein)* |
| 89 | Georgias flagg | K | Roin Kvaskhvadze |
| 90 | Georgias flagg | K | Kakhaber Meshveliani |
| 99 | Georgias flagg | A | Saba Lomia |

 |

Resultatoversikt
----------------

| Sesong | Liga | Nr. | S | V | U | T | MF | MM | P | Cup | Europeiske turneringer |
| --- | --- | --- | --- | --- | --- | --- | --- | --- | --- | --- | --- |
| 2004/05 | Umaglesi Liga | **5** | 36 | 16 | 5 | 15 | 38 | 48 | **53** | Andreplass |  |
| 2005/06 | Umaglesi Liga | **4** | 30 | 18 | 7 | 5 | 44 | 22 | **61** | Andreplass |  |
| 2006/07 | Umaglesi Liga | **4** | 26 | 16 | 9 | 1 | 55 | 11 | **57** | Andreplass |  |
| 2007/08 | Umaglesi Liga | **3** | 26 | 18 | 5 | 3 | 56 | 16 | **59** | Førsteplass | Intertoto cup 1. runde |
| 2008/09 | Umaglesi Liga | **4** | 30 | 16 | 4 | 10 | 43 | 27 | **52** | Kvartfinale | UEFA-cupen 2008/09 |
| 2009/10 | Umaglesi Liga | **3** | 36 | 19 | 10 | 7 | 58 | 33 | **67** | Kvartfinale | Europaligaens andre kvalifiseringsrunde |
| 2010/11 | Umaglesi Liga | **1** | 36 | 24 | 6 | 6 | 72 | 19 | **78** | Semifinale | Europaligaens tredje kvalifiseringsrunde |
| 2011/12 | Umaglesi Liga | ' |  |  |  |  |  |  | ' |  | Mesterligaen 2011/2012 |
|

### Resultater i europeiske turneringer

| Sesong | Turnering | Runde | Klubb | Hjemme | Borte | Sammenlagt |
| --- | --- | --- | --- | --- | --- | --- |
| 2007 | UEFA Intertoto Cup | 1 runde | Kasakhstans flagg Tobol | 2–0 | 0–3 | **2–3** |
| 2008/09 | UEFA-cupen | 1 kvalifiseringsrunde | Ungarns flagg Győri ETO | 1–2 | 1–1 | **2–3** |
| 2009/10 | Europaligaen | 1 kvalifiseringsrunde | Nord-Irlands flagg Lisburn | 6–0 | 5–1 | **11–1** |
|  |  | 2 kvalifiseringsrunde | Sveriges flagg Helsingborgs | 1–2 | 2–2 | **3–4** |
| 2010/11 | Europaligaen | 1 kvalifiseringsrunde | San Marinos flagg Faetano | 5–0 | 0–0 | **5–0** |
|  |  | 2 kvalifiseringsrunde | Slovakias flagg Dukla | 3–0 | 0–1 | **3–1** |
|  |  | 3 kvalifiseringsrunde | Ukrainas flagg Karpaty | 0–1 | 0–1 | **0–2** |
| 2011/12 | Mesterligaen | 2 kvalifiseringsrunde | Moldovas flagg Dacia | 3–0 | 0–2 | **3–2** |
|  |  | 3 kvalifiseringsrunde | Østerrikes flagg Sturm | 1-1 | 0-1 | **1-2** |
| 2011/12 | Europaligaen | Playoffrunde | Belgias flagg Club Brugge | 3-3 | 0-2 | **3-5** |
|

Referanser
----------

1. ↑  (en) «FC Zestafonis historie». fczestafoni.ge. 2005. Arkivert fra originalen 23. januar 2012. Besøkt 15. august 2011.
2. ↑  (en) «Footballers of FC Zestafoni». fczestafoni.ge. Arkivert fra originalen 23. januar 2012. Besøkt 16. august 2011.

Eksterne lenker
---------------

* (en) Offisiell nettside

Mal:Pirveli Liga